Nafarroako Parlamentuko Mahaiak, 2019ko martxoaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako Ubidea dela-eta Nafarroako Enpresaburuen Konfederazioak egiten duen proposamenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko martxoaren 4an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Orain dela gutxi, hauteskunde aurreko giroan, Nafarroako Enpresaburuen Konfederazioak 130 proposamen prestatu ditu guztira. Horietako bat Nafarroako Ubideari buruzkoa da: ( ... ) geldirik dago azken bi urte eta erdian. Gai estrategiko bat da Nafarroarentzat, eta blokeo hori atzerapen handia eragiten ari da Nafarroarentzat”. Horri buruz, parlamentari honek honako hau jakin nahi du:

Ea kasuko departamentua bat datorren proposamen horretan egiten diren baieztapenekin, ea baduen kuantifikatzerik blokeoak Nafarroarentzat dakarren atzerapen handi hori, eta proposamen horren balorazio orokor bat egin dezan nahi dugu.

Iruñean, 2019ko otsailaren 28an.

Foru parlamentaria: Maiorga Ramírez Erro